Z A P I S N I K
24. sjednice Vijeća Gradske četvrti Donji grad
održane 11. prosinca 2018. u 17.00 sati, u zgradi Područnog ureda Centar, Zagreb, Ilica 25/I, dvorana 8 
	

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar, Darko Domitrović, Robert Faber, Alen Lochert, Vilim Matula (stigao u 17.40), Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i Josip Troha

Nenazočni članovi Vijeća Gradske četvrti Donji grad:  -

Drugi nazočni: Mirella Šušak Cvetković - voditeljica Odsjeka za rad Gradske četvrti, Nenad Kranjčec i Goran Asanović - djelatnici Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik daje na usvajanje Zapisnik s 23. sjednice Vijeća, gospodin Troha ima primjedbu te kaže kako je u raspravi 3. točke dnevnog reda (Prijedlog Proračuna Grada Zagreba za 2019. godinu) iznio prijedloge  pred Vijeće, a predao ih je i u pismenom obliku te traži da se unesu u predmetni Zapisnik.
Vijeće, uz navedenu primjedbu, jednoglasno prihvaća zapisnik.

Predsjednik potom predlaže dnevni red koji je u pozivu sjednice.
Gospođa Roje daje primjedbu na 2. točku Dnevnog reda (Prijedlozi i zamolbe Vijeća mjesnih odbora upućena Vijeću Gradske četvrti Donji grad) jer nije donesen zaključak kojim bi se problem komunikacije između Vijeća Gradske četvrti i Mjesnih odbora, ispravno i na zadovoljavajući način, riješio. Predlaže da se točka Prijedlozi i zamolbe Vijeća mjesnih odbora upućena Vijeću Gradske četvrti Donji grad, uvrsti na Dnevni red i na ovoj sjednici kako bi se donio pravovaljani zaključak.
Vijeće jednoglasno podržava prijedlog te se usvaja sljedeći


DNEVNI RED:

1. Zaključak o izmjeni Plana komunalnih aktivnosti za 2018., donošenje
2. Postupanje s prijedlozima i zamolbama VMO, donošenje zaključka
3. Zamolba župe i bazilike Presvetog Srca Isusova u Palmotićevoj za restauraciju  orgulja, donošenje zaključka
4. Pitanja i prijedlozi







Ad.1. Zaključak o izmjeni Plana komunalnih aktivnosti za 2018., donošenje

Gospodin Čizmar izvještava Vijeće o promjenama u Planu komunalnih aktivnosti za 2018. godinu. Nakon izvješća, predsjednik Vijeća otvara raspravu.
Vijeće, bez rasprave, jednoglasno prihvaća izmjene Plana i donosi Zaključak o izmjeni Plana komunalnih aktivnosti.
· Zaključak u prilogu Zapisnika


      

Ad.2. Postupanje s prijedlozima i zamolbama VMO, donošenje zaključka

Predsjednik otvara raspravu. U raspravi sudjeluju Roje, Paradžik, Stojanović, Štriga, Stura, Barberić, Čačinović. Nakon rasprave, vijeće, jednoglasno donosi sljedeći 

Z A K LJ U Č A K

 o Postupanju s Prijedlozima i zamolbama VMO

1. Predsjednik Vijeća ima pravo, ovisno o sadržaju, donijeti samostalnu odluku o prijedlozima i zamolbama  upućenim iz VMO, samo ukoliko takvo odlučivanje ne dovodi u pitanje integritet i rad Vijeća Gradske četvrti, odnosno, u slučaju pitanja od manje važnosti.

2. Predsjednik je dužan izvijestiti članove Vijeća o svakom dopisu koji je upućen Vijeću Gradske četvrti, kao i svakom odgovoru koji je samostalno uputio.




Ad.3. Zamolba župe i bazilike Presvetog Srca Isusova u Palmotićevoj za restauraciju  orgulja, donošenje zaključka

Predsjednik otvara raspravu u  kojoj sudjeluju: Čačinović, Roje, Lochert, Stipanović, Barberić, Čizmar, Stojković, Stura, Faber, Štriga i Paradžik
Nakon rasprave, Vijeće se sa 7 glasova za i 8 protiv negativno izjašnjava po ovom pitanju te donosi sljedeći 


Z A K LJ U Č A K

o Zamolbi župe i bazilike Presvetog Srca Isusova u Palmotićevoj za restauraciju  orgulja

1. Vijeće daje negativno mišljenje na zamolbu župe i bazilike Presvetog Srca Isusova u Palmotićevoj za restauraciju  orgulja.

2.  Ovaj Zaključak bit će upućen Župnom uredu bazilike Presvetog Srca Isusova.



Ad.4. Pitanja i prijedlozi

Gospodin Stura izražava neslaganje zbog zahtjeva M.O. „Mimara“ za novim prostorom.
Smatra da se predmetno dvorište, koje je izvor problema, može održavati i čistiti uz malo truda, nadalje, ističe kako je u 2016. godini prostor potpuno renoviran te je uložena velika svota, a da bi se sada prostor napustio.
Predsjednik predlaže da se formira tijelo, koje će obići prostor i napraviti uviđaj o stanju predmetnog prostora, kao i prikupiti podatke o zamjenskom prostoru u Jukićevoj 16, kojeg je našlo VMO „Mimara“. U povjerenstvo su izabrani: Stura, Čizmar i Lochert.


Gospodin Faber javio se za riječ kako bi upozorio o načinu donošenja odluka u Vijeću, naročito se osvrnuo na Zaključke o Prijedlogu odluke o realizaciji gradskog projekta Blok Badel i Nacrtu prijedloga odluke Urbanističkog plana uređenja Bornina - Erdödyjeva - Branimirova – Domagojeva, naime, oba Prijedloga su dobila pozitivno mišljenje VGČ „Donji grad“, iako je Vijeće bilo pravovremeno upozoreno na spomenute propuste.
Prema podacima kojima raspolaže, svi odbori Gradske Skupštine odbili su oba Prijedloga jer su bili protupropisni u nekim dijelovima.. Iz tog razloga, upozorava članove Vijeća da prije donošenja zaključaka treba dobro provjeriti podatke te, ukoliko su u ikakvom sukobu sa propisima, ne bi smjeli dobiti pozitivno mišljenje Vijeća, tek ako su svi propisi zadovoljeni, Vijeće može odlučivati želi prijedlog podržati.



Prilozi Zapisniku:

· Zaključak o izmjeni Plana komunalnih aktivnosti za 2018

 


Sjednica završena u 18.30 sati

Zapisnik vodio: Goran Asanović




KLASA: 026-02/18-01/561
URBROJ: 251-06-11-1-18-02
Zagreb, 11. prosinca 2018.

